(4)Disse foranstaltninger falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse af dem i alle medlemsstaterne.

under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og

r)""russisk luftfartsselskab": et luftfartsselskab med en gyldig licens eller tilsvarende udstedt af Den Russiske Føderations kompetente myndigheder."

2)Følgende artikler indsættes:

"Artikel 3d

1.Det er forbudt for russiske luftfartsselskaber, russisk registrerede luftfartøjer eller ikke-russisk registrerede luftfartøjer, som ejes eller chartres eller på anden måde kontrolleres af russiske fysiske eller juridiske personer, enheder eller organer, at lande på, lette fra eller overflyve Unionens område.

2.Stk. 1 finder ikke anvendelse i tilfælde af en nødlanding eller overflyvning i nødstilfælde.

3.Uanset stk. 1 kan de kompetente myndigheder give tilladelse til, at et luftfartøj lander på, letter fra eller overflyver Unionens område, hvis disse kompetente myndigheder på forhånd har fastslået, at dette er nødvendigt til humanitære formål eller andre formål, der er forenelige med målene i denne forordning.

4.Den eller de pågældende medlemsstat(er) underretter de øvrige medlemsstater og Kommissionen om alle tilladelser, der gives i medfør af stk. 3, senest to uger efter meddelelsen af tilladelsen.

Artikel 3e

1.Den netforvalter, der er udpeget af Kommissionen i henhold til Kommissionens gennemførelsesafgørelse (EU) 2019/709, bistår Kommissionen og medlemsstaterne med at sikre gennemførelsen og overholdelsen af artikel 3d. Netforvalteren skal navnlig:

a)afvise alle flyveplaner indgivet af luftfartøjsoperatører, der angiver, at de har til hensigt at udføre aktiviteter over EU-medlemsstaternes område, som udgør en overtrædelse af bestemmelserne i denne forordning eller andre gældende sikkerheds- og sikringsforanstaltninger, således at piloten ikke får flyvetilladelse, og

b)for alle flyvninger over internationale farvande eller tredjelandsområder, der foretages af EU-luftfartsselskaber eller andre luftfartøjsoperatører, som udgør en overtrædelse af bestemmelserne i denne forordning eller andre gældende sikkerhedsforanstaltninger, udvikle og gennemføre en varslings- eller alarmprocedure for at sikre, at luftfartøjsoperatører underrettes om, at den planlagte flyvning udgør en overtrædelse af denne forordning.

2.Netforvalteren forelægger regelmæssigt Kommissionen og medlemsstaterne rapporter om gennemførelsen af artikel 3d på grundlag af analysen af flyveplanerne.

3)I artikel 5a tilføjes følgende som stk. 4, 5 og 6:

4.Alle transaktioner med Ruslands centralbank eller juridiske personer, enheder eller organer, der handler på vegne af eller efter anvisning fra Ruslands centralbank, er forbudt.

5. Uanset stk. 4 kan de kompetente myndigheder give tilladelse til en transaktion, forudsat at den er strengt nødvendig for at sikre finansiel stabilitet.

6. Den pågældende medlemsstat underretter straks de øvrige medlemsstater og Kommissionen om, at den agter at give tilladelse i henhold til stk. 5."

Artikel 12

Det er forbudt bevidst og forsætligt at deltage i aktiviteter, hvis formål eller følge er en omgåelse af forbuddene i denne forordning, herunder ved at agere som stedfortræder for de fysiske eller juridiske personer, enheder eller organer, der er omhandlet i artikel 5, 5a, 5b, 5e og 5f, eller ved at handle til deres fordel ved at anvende undtagelserne i artikel 5, stk. 6, artikel 5a, stk. 2 og 5, artikel 5b, stk. 2, artikel 5e, stk. 2, eller artikel 5f, stk. 2."